สวัสดีค่ะ ตอนนี้กำลังตังครรภ์ได้32วีคแล้วค่ะแต่มีอาการเจ็บชายโครงขวามากค่ะเวลาหายใจเข้าลึกๆก็รู้สึกเจ็บจะลุกจะเดินจะนั้งจะนอนก็เจ็บค่ะอยากทราบว่าอันตรายไหมค่ะ
สวัสดีค่ะ อาการเจ็บชายโครงขวาอาจเกิดได้จาก1.กล้ามเนื้อหรือกระดูกอ่อนอักเสบ มักสัมพันธ์กับท่าทาง และถ้ากดจะทำให้เจ็บมากขึ้น2.หน้าท้องที่ใหญ่ขึ้นมาดันทำให้รู้สึกอึดอัด3.ตับอักเสบ ซึ่งจะต้องมีอาการอื่นๆร่วมด้วย เช่น ไข้ ตัวเหลืองตาเหลืองจากประวัติอาจจะเกิดได้จากกล้ามเนื้อและกระดูกอ่อนตรงชายโครงอักเสบ หรือเวลาหน้าท้องเริ่มใหญ่มากๆมันจะขึ้นมาดันได้ค่ะ ซึ่งทั้ง 2 ภาวะไม่ใช่ภาวะอันตราย การวินิจฉัยต้องใช้การตรวจร่างกายโดยแพทย์ร่วมด้วยค่ะถ้าเป็นกล้ามเนื้ออักเสบสามารถรับประทานยาแก้ปวด ขณะนี้ตั้งครรภ์อยู่แนะนำเป็นพาราเซตามอลอย่างเดียวไปก่อน และพักการใช้งาน ไม่ขยับท่าที่ทำให้เจ็บบ่อยๆ ไม่ยกของหนัก ถ้าเกิดจากเรื่องหน้าท้องที่ขึ้นมาดัน ก็ให้พักผ่อนมากๆ หลีกเลี่ยงการยืนนานๆ เมื่อคลอดบุตรก็จะค่อยๆดีขึ้นเองค่ะแนะนำถ้าเจ็บมากๆ ร่วมกับมีอาการอื่นๆ เช่น หายใจหอบเหนื่อย เจ็บแน่นอก ปวดจนรบกวนการใช้ชีวิตประจำวัน หรือมีการเจ็บครรภ์ก่อนกำหนดให้รีบไปพบแพทย์ที่รพ.ทันทีค่ะ